en it es en tr da da da da da en en es da de en hbs_lat sv da sv da es nb da da da da nb en fi ar da da da da de en nl da en da nb da da da da da da da da da da da da en en da da en da da da da da da da da da da da nb da da nb en da da da da da da da da da nb da da en da da da da da da en sv da en da da da da da da da da en sv en sv da da de en en da da da da sv en da en da da da da nb en
BLOG POSTS Archives - studio64
Restaurering af gamle fotos. Bevar dine minder digitalt.
marts 19, 2019 by Brian S64 Skriv kommentar
Kopi af gammelt familiefoto, hvordan gøres det?
Måske ligger du inde med en lille visuel guldskat!
Hvis du er heldig, at have arvet familiens gamle fotoalbum med små sort hvide billeder!
Det kan være at andre familiemedlemmer kunne være interesseret i et billede af den fædrene gård eller billedet af oldemor i sin brudekjole!
Mange tænker at de gamle kameraer var dårlige i forhold til nutidens kameraer og at billederne derfor er i en dårligere kvalitet. Det er ikke altid rigtigt, specielt fordi de fleste gamle kameraer brugte 120 rullefilm, som giver et meget større negativ end nyere kameraer.
Som regel er billedet lavet som ”kontakt” kopi af negativet, hvilket også er med til at få alle detaljerne med fra filmen.
Et lille billede på 4×6 cm kan tit blive et skarpt billed på 18×24 cm og pludselig dukker der detaljer op i billedet, som man slet ikke har bemærket før.
Hvad vi i studio 64 fotografi kan hjælpe med!
Vi starter med at scanne eller affotografere billedet, derefter fjerner vi diverse skader der måtte være på billedet. Vi justere kontrasten og lyset i billedet.
Hvis du ønsker det, fjerner vi noget af den bruntoning der tit er opstået på gamle billeder, hvorefter vi afslutter med at gøre billedet skarpere og pludselig har man et billed der kan blive kopieret større og meget skarpere end originalen, og som evt kan deles med andre familiemedlemmer.
Tit er bagstykket (det tykke pap der kommer bag billedet) nemlig ikke af syrefrit karton og syren fra pappet kan på få måneder ødelægge et gammelt billede, hvilket vi ser mange eksempler på!
Kontakt os hvis du har brug for hjælp med at restaurere og kopiere dine gamle billeder!
Skrevet i: Billedrestaurering, BLOG POSTS
FOTOGRAFERING AF KÆLEDYR: 3 TIPS
september 23, 2016 by Brian S64
Frodo er ikke en præmiehund … overhovedet! Så da han ”myldrede” ind i studiet sammen med “sit menneske”, lignede kombinationen af hund og kamera ikke umiddelbart en nem udfordring!
Han hilste lidt reserveret på fotografen, snusede omkring og tjekkede det hele for gode lugte, tjekkede fotografen igen … og okay, så gik han med i studiet og blev sat op på det høje bord. Det krævede en mange gange ”sit” og ”dæk” og hel del godbidder at få indstillet lyset og få ham ”skudt ind” … helt naturligt!
Mange års erfaring har lært os, at stressniveauet skal ned, inden vi går i gang – så det kalkulerer vi altid med tid til. Det nytter ikke, at placere en stresset, kuldret hund på et bord, skælde ud, flytte rundt med uvante lamper og kameraer – og  forvente, at det uforstående dyr ikke reagerer på den uvante situation. Tricket er i stedet at bygge roen og fortroligheden op, så billederne bliver ægte og realistiske. Og så de gennem lyssætning og vinkel fremhæver dyrets form, farve og særlige kendetegn. Afspejler dyrets personlighed…
Egentlig er det vel ikke anderledes end ved portrætfotograferinger af babyer, børn og voksne?
Men hvorfor egentlig få fotograferet et kæledyr? Det er der mange grunde til! Billederne kan være til professionelt brug i forbindelse med avl og udstilling – til at hænge på væggen eller bare til at gemme. Hunde- og katteliv er korte … pludselig er de væk!
Vi arbejder både i studie og on location. Fra klassiske portrætter som billedet af Frodo til autentiske billeder af hest og rytter i aktion. Vi holder af både dyrene og den uforudsigelighed der altid er i dyrefotograferinger – og vi har 3 tips til dig, der skal have dit kæledyr fotograferet:
Forbered et “autentisk” portræt ved at sikre, at dit kæledyr ser ud, som “det plejer”. Overdriv ikke pelspleje for fotografens skyld – og fortæl os, hvad du skal bruge billederne til, så matcher vi dine ønsker.
Mød op med et motiveret dyr og giv dyret de bedste “rammer”: Har du en aktiv hund, så gå en lang tur, så toppen af aktivitetsniveauet er taget af, kan du motivere din hund med godbidder, så hav rigeligt i lommen og føler din kat sig mest tryg i en kurv eller et transportbur, så tag det med.
Husk at et stresset menneske giver et stresset dyr. Hvis vi har godt tid, så går det typisk hurtigst!
Vi ses i studiet og på marken med de 4-benede!
PS: Frodo fandt sin plads foran kameraet! Efter at han var hoppet ned af bordet et par gange, fangede vi hans glade, opmærksomme sheltie-personlighed i en lille serie af billeder. Og til Frodo: Tak fordi du ikke lettede ben i studiet … det er der flere af dine hanhunde-venner, der har gjort!
Skrevet i: BLOG POSTS, PORTRÆTFOTOGRAFERING, UTRADITIONELLE PORTRÆTTER
BABYFOTOGRAFERING: TE FIRST YEAR
september 25, 2015 by Brian S64
Dette blogindlæg skal handle om et helt år: Om babyfotografering ! Og om hvordan 12 billeder kan fortælle historien om det allerførste år i et barns liv. Fra spæd nyfødt over baby til et lille barn …
Babyklubben, som er vores tilbud til nybagte forældre om 12 portrætfotograferinger i løbet af det første år, er for mig en af de skønneste opgaver: Den giver ikke bare chancen for at ”få fingre” i meget spæde babyer … men også for at følge en udvikling, møde en række dejlige forældre – og skabe en serie af helt specielle og personlige billeder af de små guldklumper.
Jeg bliver tit spurgt, hvor tidligt man skal komme til den første fotografering. Og jeg ved godt, at nybagte forældre (og bedsteforældre) tænker, at en fotografering kan være en stressende og kølig oplevelse, der kan være svær at passe ind mellem amning, bleskift, søvn og alt det nye, der pludselig skal gå op i en højere enhed.
Alligevel er mit bedste råd at komme så hurtigt som det overhovedet kan lade sig gøre … ring så snart barnet er født, book en tid – og kom som I er.   Vær sikker på, at jeg er forberedt, at studiet er lunt, at der er helt ro på – og at jeg har tid til, at I får klaret alle de små praktiske opgaver, inden vi går i gang. Her er der plads til både amning, bleskift og sovende babyer!
Det er nemlig så vigtigt for mig, at babyfotografering (og på samme måde børnefotografering) er en hyggestund – for det giver de allerbedste portrætter!
Og tænk ikke på hormonknopper eller lidt gulsot … alle de småting klarer vi i den efterfølgende billedbehandling.
Det første portræt definerer ikke nødvendigvis rammer, der gælder for alle 12 fotograferinger. Men her vælger I, om billederne skal være sort/hvid eller farve, og det valg råder jeg altid til at holde fast i i hele forløbet. Billederne fra de første måneder er typisk enkle.  Efterhånden som månederne går, kommer der flere muligheder til – og vi kan vælge, om vi holder fast i den rene, enkle stil – eller vi leger med portrætterne og matcher skiftende aldre med legetøj, rekvisitter, tøj – uden at gå på kompromis med det, som gør, at billederne både er karakteristiske og passer sammen som en serie.
De 12 billeder, som du kan se her, er til inspiration … forældrene til den dejlige, lille gut har valgt at lege lidt med portrætterne efter årstid og det, der kendetegnede tiden omkring fotograferingen. Jeg kom til at kende ham rigtig godt som månederne gik – og fotograferingerne var sjove, afslappede og hyggelige for os alle.
Og da de tolv måneder var gået var det ikke kun forældrene, der takkede for denne gang – jeg sagde også tak for lån af en skøn, skøn unge!
Skrevet i: BLOG POSTS, BØRN, SØSKENDE OG FAMILIER, PORTRÆTFOTOGRAFERING
juli 3, 2015 by Brian S64
I juli 2015 rammer Benedikte K. den danske musikarena med sin nye single “Up in Flames”  med et presse-kit fyldt med cool billeder, som vi tog en kølig dag i foråret 2015.
Branding gennem et stærkt visuelt udtryk er en vigtig del af en musiklancering. Vi arbejder detaljeret med lyssætningen under selve optagelsen, vi samarbejder ofte men ikke altid med stylist og make-up artist, der er tøjskift undervejs – og så kører vi hele processen på computeren, så vi kan følge med, se billederne og finjustere.
Når selve dagens fotosession er godt overstået, vælger vi de skarpeste fotos, billedbehandler materialetog leverer det digitalt til det bureau, der står for designet af coveret.
Og så slipper vi opgaven – for at vente på at se, hvordan grafiske designere, producere og branding-teamet integrerer fotoet i designet af det endelige cover … som her, hvor titel, foto og grafik er smeltet samme til en ny helhed. For os som fotografer er det altid interessant at se, hvilket af vores mange fotos, de vælger at bruge. Det “bedste” billede er afhængig af øjet der ser, men vigtigst er det altid, at kunden – i dette tilfælde unge Benedikte – kan identificere sig med et foto, der forhåbentlig kommer til at figurere på rigtig mange playlister i den kommende tid.
Det visuelle er én ting, musikken er en helt anden – og den har hun styr på!
Held og lykke Benedikte K.! Vi downloader dig fra iTunes …
Skrevet i: BLOG POSTS, MODELFOTOGRAFERING, REKLAMEFOTOGRAFI
TOTALT TODD-TOSSET DAG I NATUREN
juli 3, 2015 by Brian S64
Der er sjove dage – og der er de helt tossede! Det her var én af de helt tossede!
Vi anede ikke hvad, der ventede, da vi sammen med Dansk Naturfredningsforening blev sendt ud i naturen sammen med TODD!  Men har du set kampagnen “Det store naturtjek” og kender du Martin Brygmann’s temmelig tossede figur, TODD, så har du nok allerede nu en idé om, at det ikke blev en helt almindelig dag på “kontoret”?
Når vi samarbejder med professionelle kunder – uanset om det er et reklamebureau eller kunden direkte, får vi altid et detaljeret brief på, hvilke situationer og hvilke formater vi skal ende op med – sammen med en introduktion til den fotografiske opgave og indsigten i den omfattende kampagneaktivitet. Tit deltager både bureauet og kunden i fotograferingen – så vi alle er glade for resultatet, når dagen er slut.
At arbejde på location i naturen med professionelle modeller under tidspres er et ukontrollerbart kaos på den sjove måde. Når vi finder hinanden i samarbejdet, opstår der nye ideer, kreativiteten sprudler – og vi ender oftest med at have taget både de fotos, der var briefet på og en masse sjove, vilde, tossede ekstrabilleder. Det var også tilfældet på TODD-dagen, for hold da op: Martin Brygmann er ustyrlig!
Lige netop denne opgave var også en debut: Efter lange overvejelser havde vi nemlig investeret i den nyeste state-of-the-art mobile flash – og den skulle stå sin prøve sammen med TODD. Forventningerne var store – og blev indfriet! Virkelig fedt nyt udstyr, som åbner op for en helt ny måde at fotografere på!
Sådan en dag står i stærk kontrast til den ro og systematik, der er i at arbejde med f.eks. produkt- og reklamefotos på studie – og det er én af de ting, der skaber dynamikken i fotograflivet.
Og ja, det her var vældig dynamisk, underholdende og supersjovt!
Tjek TODD og de mange billeder, der var resultatet af fotodagen på her på “Det store naturtjek” eller på Facebook, hvis du er nysgerrig. Vi lover dig et lille smil!
Skrevet i: BLOG POSTS, MODELFOTOGRAFERING, REKLAMEFOTOGRAFI
Vil du modtage vores nyhedsbrev?
BØRN, SØSKENDE OG FAMILIER (2)
TIPS & TRICKS (1)
Restaurering af gamle fotos. Bevar dine minder digitalt.
FOTOGRAFERING AF KÆLEDYR: 3 TIPS
HVORDAN ER DET LIGE, DU SER UD??
BRYLLUPSFOTOS … I SMUKT LYS
BABYFOTOGRAFERING: TE FIRST YEAR
Copyright © 2022 · studio64.dk